મોટા કલોદરા ગામનાં ગ્રામરોજગાર સેવક તરીકે ફરજ બજાવતાં જગદીશભાઈ ચતુરભાઈ ગોહેલ અને હાર્દીકભાઈ કનુભાઈ દવે ઉર્ફે ટીકાભાઈએ ગ્રામ પંચાયત કક્ષાએ રોજગાર ગેરંટી મનરેગા યોજના અંતર્ગત ૧૪ જેટલા ખેડૂતોનાં બનાવટી જોબકાર્ડ બનાવી ગામનું તળાવ ખાલી કરવામાં નહીં આવ્યું હોવા છતાં તેમાં માટી કામ કર્યું હોવાનું દર્શાવી જોબકાર્ડના આધારે ખડા પોસ્ટ ઓફિસમાં પોસ્ટ માસ્ટર મહીપતસીંહ પ્રભાતસીંહ રાઠોડ સાથે ભ્રષ્ટાચાર કરવા માટે સડયંત્ર રચી ગામના ૧૪ જણાના નામે જોબકાર્ડના આધારે ખાતાઓ ખોલાવી મજૂરી નહીં કરી હોવા છતાં તેઓના નામે જોબકાર્ડમાં મજૂરી કરી હોવાની એન્ટ્રીઓ કરી બનાવટી દસ્તાવેજ તૈયાર કરી વર્ષ ર૦૧૧થી ર૦૧૭ દરમીયાન શ્રમિકોના ખાતાઓમાં ખડા બ્રાન્ચ પોસ્ટઓફિસમાં ડાયરેક સીસ્ટમથી જમા થતાં જે નાણાં બારોબાર ઉપાડી લેવામાં આવ્યાં હતાં.